OpenLLM-France/wikimedia huggingface dataset:
# Sadr

Sadr, Sadir edo Sador, γ Cygni (γ Cyg / 37 Cyg) izarraren izen propioa da, Cygnus konstelazioko bigarren dizdiratsuena Deneben ondoren ((α Cygni). Iparraldeko Gurutzearen asterismoaren erdian kokatua, bere itxurazko magnitudea +2,23koa da. Bere izena, arabierazko صدر şadr, "bularra" hitzetik dator, hitz honek, Kasiopea konstelazioko Schedar izarrari ere izena ematen diolarik. Lurretik 1500 argi urteko distantziara dago.
Sadr, F8 Ib mota espektraleko supererraldoi hori bat da, gutxi gora-behera, gure Eguzkia baino 65.000 aldiz argitsuagoa, bere azaleko tenperatura 6500 kelvinekoa delarik. Bere dizdira eta tenperaturaren arabera, jaio zenean, bere masa, gure eguzkiarenaren halako 12 zela estimatzen da, bere bizitza supernoba bezala amaitzeko mugan kokatzen duena. Hertzsprung-Russell diagraman, izarrak ezegonkor bihurtzen eta pultsatzen hasten diren tokitik gertu kokatua dago, dizdiran aldaketak izaten dituelarik. Izar aldagarri garbia ez denez, modu konplexu batean pultsatzen duela dirudi, 74 eguneko ziklo batean.
Bisualki, Esne Bidearen toki konplexu batean kokatua, IC 1318 igortze nebulosa lausoak inguratzen du, izar gazte eta beroek argiztatua. Hala ere, Sadr ez da nebulosa horren zati, hau eta Lurraren arteko erdi bidean baitago, lehen planoko izar bat delarik. NGC 6910 kumulu irekia ere, hau ere eremu bisual berean dagoena, askoz urrutiago dago.

## Kanpo estekak

* Datuak: Q13327
# Saduzear

Saduzear (hebreeraz: צְדוּקִים, Ṣĕdûqîm) arimaren hilezkortasuna eta gorputzaren piztuera ukatzen zuten judu talde bateko kidea. Hirkano I.aren (K.a. 135 - K.a. 105) garaian sortu zen saduzearren taldea. Gehienak aitonen semeak ziren, eta legea onartu arren ahozko tradizioa ukatzen zuten. 70. urtean desagertu ziren, erromatarrek Jerusalem suntsitu zutenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q182682
* Multimedia: Sadducees / Q182682
# Saeb Erekat

Saeb Erekat (Abu Dis, 1955eko apirilaren 28a - Jerusalem, 2020ko azaroaren 10a) palestinar politikari eta diplomazialaria izan zen. 2015etik 2020an hil zen arte Palestinaren Askapenerako Erakundeko idazkari nagusia izan zen.
2020ko azaroaren 10ean hil zen COVID-19ak jota Jerusalemgo Hadassah Medikuntza Zentroan, 65 urte zituela.

## Erreferentziak

* ↑ Berasategi Otamendi, Gorka. (2020-11-10). «Saeb Erekat PAEeko idazkari nagusia hil da, koronabirusak jota» Berria (Noiz kontsultatua: 2020-11-11).
* Datuak: Q970706
* Multimedia: Saeb Erekat / Q970706
# Rudolf Bultmann

Rudolf Karl Bultmann (Wiefelstede, 1884ko abuztuaren 20a - Marburg, 1976ko uztailaren 30a) alemaniar teologo protestantea izan zen. Itun Berriko irakasle Marburgen, haren lanak exegesia, erlijioen historia eta dogmatika alorrak ukitzen ditu. Bultmannek Itun Berriaren mitoak soiltzeari ekin zion: Jesusen bizitza eta heriotza bakarrik hartu zituen gertaera historikotzat. Jesusen mirariak, berpiztea, Izpiritu Santuaren etorrera eta abar arbuiatu egin zituen. Bultmannen iritziz, Heideggerren azterketak zekarren Itun Berria eta kristau fedea aztertzeko ikusmolde egokia, Jainkoaganako fedea duelarik gizonak salbabide bakarra. Zenbait lan: Tradizio sipnotikoaren historia (1921), Joanen Ebanjelioa (1941), Itun Berriaren Teologia (1953).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76327
* Multimedia: Rudolf Bultmann / Q76327
# Rudolf Carnap

Rudolf Carnap (Wuppertal, 1891ko maiatzaren 18a - Santa Monica, Kalifornia, 1970eko irailaren 14a) alemaniar filosofo bat izan zen. Filosofia irakaslea Praga, Chicago eta Los Angeles hirietako Unibertsitateetan. Vienako Zirkuluaren burutzat hartu izan da. Logikaren ingurukoak izan dira bere lanak, eta eragin handia izan dute gaur egungo hizkuntzalaritzan; hizkuntzaren analisi logikotzat definitu zuen filosofia. Carnapen lan aipagarrienak: Munduaren egitura logikoa (1928), Mintzairaren sintaxi logikoa (1934), Esanahia eta beharra (1947), Semantikarako sarrera (1948), Logika sinbolikorako sarrera (1954).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76519
* Multimedia: Rudolf Carnap / Q76519
# Rudolf Firkušný

Rudolf Firkušný (Napajedla, 1912ko otsailaren 11 – New York, 1994ko uztailaren 19a) Txekiar piano-jotzaile eta musikagilea izan zen.
Oso umetan hasi zen musika ikasten. Hamar urte zituela eman zuen lehen piano-kontzertua. Brnoko eta Pragako kontserbatorioetan egin zituen musikako ikasketak, eta konposizioa landu zuen Janáckekin. Parisen eta New Yorken bizi izan zen, eta 1948an estatubatuar nazionalitatea lortu zuen. Musika- eta interpretazio-eskolak eman zituen New Yorkeko Juilliard School of Music famatuan. 1990. urtera arte ez zen berriz sorterrira itzuli. Interprete gisa lan handia egiteaz gainera, pianorako eta hari-tresnetarako hainbat lan ondu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2142506
* Multimedia: Rudolf Firkušný / Q2142506
# Rudolf Clausius

Rudolf Clausius (Köslin, Prusia, 1822ko urtarrilaren 2 – Bonn, 1888ko abuztuaren 24) fisikari alemaniarra izan zen. Bere lanik garrantzitsuenak termodinamikaren inguruan egin zituen, arlo honen sortzaileetarikoa izan zelarik. 1850ean argitaratutako beroari buruzko lanak termodinamikaren lehenengo legearen eta bigarrenaren lehenetariko adierazpenak izan zituen. Geroago, 1865ean, entropia kontzeptua asmatu eta definitu zuen.
* Datuak: Q30693
* Multimedia: Rudolf Clausius / Q30693
# Rudolf Dassler

Rudolf Rudi Dassler (1898ko martxoaren 26a, Herzogenaurach, Bavaria – 1974ko urriaren 27a, Herzogenaurach, Bavaria) alemaniar kirol oinetakogile eta enpresaburu bat izan zen. Nagusiki Puma alemaniar kirol enpresaren sortzailea izateagatik ezaguna da. Adolf Dassler kirol zapatagile eta enpresaburuaren anaia zen.

## Biografia

Adolf anaiarekin batera Adidas kirol ekipamendu enpresan lanean jardun eta Bigarren Mundu Gerra igaro ondoren, anaien desadostadunen ondorioz Rudolfek Adidas utzi eta bere kirol ekipamendu enpresa sortu zuen. Enpresa honek hasiera "Ruda" izena jaso zuen (Rudolf Dassler), baina handik gutxira gaur egungo Puma izenera aldatu zuen.
Rudolfen zuzendaritzapean Puma nahiko maila apaleko enpresa bat izan zen, baina bere seme Armin Dassler zuzendaritzara iristean mundu mailako kirol merkatura hedatu zen.

## Ikus gainera

* Puma SE
* Adolf Dassler

## Kanpo loturak

* Rudolf Dasslerren biografia (Alemanez)
* Adolf eta Rudolf Dassler anaiei buruzko artikulua (Ingelesez)
* Datuak: Q61237
# Rudolf Diesel

Rudolf Christian Karl Diesel (Paris, 1858ko martxoaren 18a - Mantxako Kanala, 1913ko irailaren 29a) ingeniari alemaniarra zen, bere izena daraman errendimendu handiko barne-errekuntzako motorraren sortzailea. Garraioari aplika dakiokeen motorra da eta Parisko ferian aurkeztu zen lehen aldiz: olio minerala errekuntzarako erabiltzen zuen lehena zen eta geroago barne errekuntzako motor izendatu zen. Azkenean, bere asmatzailearen izena hartu zuen.

## Biografia
### Gaztaroa

Gurasoak bavariarrak izanik ere, Parisen jaio zen 1858an. 1870. urtean, frantses hiriburua utzi zuten, franko-prusiar gudak eztanda egin zuenean, eta semea Augsburgora bidali. Hozkailuaren asmatzaile Karl von Linderen dizipulua izan zen 1875. urtetik aurrera Munichen.

### Pariserako itzulera

Parisera itzuli zen bere maisuaren hozkailuen enpresaren ordezkari gisan. 1893 eta 1897, artean MANen eraiki zuen landare-olioa erretzen zuen munduko lehenengo motorra. Ingeniari Mekanikoen Institutuak Merituaren Ordena eman zion, bere inkerketengatik eta kakahuete-olioa erabiltzen zuten motorren garapenengatik. Motor horiek geroxeago petroleoa erabiltzen hasi ziren, merkeagoa zelako.
Gizarte-filosofo gisan ikusten zuen bere burua, nahiz eta bere liburuaren 200 kopia soilik saldu zituen.

## Heriotza

Ustez, 1913ko 29tik 30erako gauean hil zen itota, Antwerpendik (Belgika) Inglaterrara zihoan itsasontzitik erori zelako. Handik bi egunera, bere gorpua aurkitu zuen kosta-zaintzaileen ontzi batek. Garai hartan egiten zen moduan, bere jabetzak hartu eta gorpua itsasora bota zuten. Hainbat hipotesi daude haren heriotzaz: bataren arabera, bere burua hil omen zuen, bere egoera txarrarengatik, nahiz eta familiaren esanetan, hilketa izan, ideiak lapurtzeko asmoarekin egina; bestearen arabera, agente alemaniar batzuek hil omen zuten, bere asmakizunak zabal ez zitzan, gudaren hain hurbil egonik, berdin zitzaiolako bere patenteak edonori (besteak beste, Frantziari zein Erresuma Batuari) saltzea.
* Datuak: Q12674
* Multimedia: Rudolf Diesel / Q12674
# Rudolf Erich Raspe

Rudolf Erich Raspe (Hannover, 1736ko martxoaren 28a baiatatua - Killarney, 1794ko azaroaren 16a) alemaniar idazle, liburuzain eta zientzialaria izan zen.
Lege eta jurisprudentzia ikasketak egin zituen Göttingenen eta Leipzigen, eta liburuzain gisa lan egin zuen Gottingengo Unibertsitatean. Historia naturalari, antzinako gauzei, poemei eta itzulpenei buruz idatzi zuen. 1767an Kasselen irakasle izendatu zuten eta 1769an Royal Societyko kide. 1775ean Ingalaterrara ihes egin zuen Hesseko Landgrave bilduma saldu ondoren.
Münchhausengo Baroiaren Abenturak liburuagatik da ezaguna, hasiera batean helburu politikoak zituen lan satiriko bat izan zena.
* Datuak: Q213543
* Multimedia: Rudolf Erich Raspe / Q213543
# Rudolf Eucken

Rudolf Eucken (Aurich, Ekialdeko Frisia, 1846ko urtarrilaren 5a - Jena, 1926ko irailaren 15a) alemaniar filosofoa izan zen. Pentsamendu naturalistaren aurkako eta erreakzio idealistaren aldeko agertu zen. Obra nagusiak: Gure garaiko oinarrizko printzipioen kritika eta historia (1878) eta Erlijioaren edukiaren egiak (1901). Literaturako Nobel Saria jaso zuen 1908. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q47695
* Multimedia: Rudolf Eucken / Q47695
# Rhabdura

Rhabdura Diplura ordenako eta Entognatha klaseko subordena bat da. Bere barruan bi goifamilia zerrendatzen dira:
* Campodeoidea
* Projapygoidea
* Datuak: Q67203634
* Espezieak: Rhabdura
# Saint-Loup-Nantouard

Saint-Loup-Nantouard Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 120 biztanle zituen.

## Demografia
### Biztanleria

2007an Saint-Loup-Nantouard udalerrian erroldatutako biztanleak 120 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 24 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 58 etxebizitza zeuden, 48 familiaren etxebizitza nagusia ziren, 6 bigarren erresidentzia ziren eta 4 hutsik zeuden. 52 etxeak ziren eta 6 apartamentuak ziren. 48 etxebizitza nagusietatik 42 bere jabearen bizilekua ziren, 4 alokairuan okupaturik zeuden eta 2 doan lagata zeuden; 3 etxek hitu gela zituzten, 9 etxek lau zituzten eta 36 etxek bost zituzten. 42 etxek euren parking plaza propioa zuten azpian. 16 etxetan ibilgailu bat zegoen eta 29 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Loup-Nantouard udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 4 |
| 0 | 70-74 | 0 |
| 4 | 65-69 | 0 |
| 4 | 60-64 | 4 |
| 4 | 55-59 | 0 |
| 8 | 50-54 | 8 |
| 8 | 45-49 | 4 |
| 0 | 40-44 | 8 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 12 |
| 4 | 15-19 | 8 |
| 4 | 10-14 | 12 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 83 ziren, horien artean 66 aktiboak ziren eta 17 inaktiboak ziren. 66 pertsona aktiboetatik 61 lanean zeuden (31 gizon eta 30 emakume) eta 5 langabezian zeuden (1 gizon eta 4 emakume). 17 pertsona inaktiboetatik 7 erretiraturik zeuden, 7 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Saint-Loup-Nantouard udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q904050
* Multimedia: Saint-Loup-Nantouard / Q904050
# Saint-Louis ospitalea

Saint-Louis ospitalea (frantsesez: Hôpital Saint-Louis) Parisko 10. barrutiko Claude-Vellefaux etorbideko 1. zenbakian dagoen eritegia da. Assistance publique - Hôpitaux de Paris ospitale sistemaren barnean dago. Hurbilen duen metro geltokia Goncourt da.

## Historia

Erietxe hau XVI. mendearen hasieran eraiki zen, Henrike IV.a Frantziakoaren erregealdian. Izan ere 1562ko izurriteak 68.000 paristarren heriotza eragin zuen, biztanleri osoaren herena. Hiriaren erdialdean kokatutako Hôtel-Dieu ospitaleak horrenbeste eri artatzeko lekurik ez zuenez gero, 1607ko maiatzaren 19an Henrike IV.ak «hiriaren kanpoaldean, Saint-Denisen ondoan» beste eritegi bat eraikitzeko agindua eman zuen. Eraikuntza 1612an amaitu zen.

## Informazio praktikoa

* Helbidea: 1 Avenue Claude Vellefaux, 75010
* Geltokia: Goncourt – hôpital Saint-Louis

## Erreferentziak

* ↑ Hôpital Saint-Louis. Bref historique

## Kanpo estekak

* Datuak: Q1569396
* Multimedia: Hôpital Saint-Louis / Q1569396
# Saint-Louis zubia

Saint-Louis zubia, frantsesez: Pont Saint-Louis, Frantziako Paris hiriburuan dagoen zubi bat da, Sena ibaia zeharkatzen du. Iraganetik leku honetan zubiak egon arren, gaur egungoa 1970an eraiki zen eta 67 metro luze ditu.
Parisko 4. barrutian dago, eta île de la Cité eta île Saint-Louis uharteak elkarlotzen ditu.

## Kanpo estekak

* Datuak: Q1140060
* Multimedia: Pont Saint-Louis / Q1140060
# Saint-Germain-sur-Renon

Saint-Germain-sur-Renon Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q840510
* Multimedia: Saint-Germain-sur-Renon / Q840510
# Richelieu (Quebec)

Richelieu Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Rouville konderriko eskualde udalerria da.. 2011ko zentsoaren arabera 5,467 biztanle zituen 31.02 kilometro koadroko azaleran.

## Kanpo estekak

* Datuak: Q142306
* Multimedia: Richelieu, Quebec / Q142306
# Richelieu kardinala

    Artikulu hau frantziar kardinalari buruzkoa da; beste esanahietarako, ikus «Richelieu».
Armand-Jean du Plessis, Richelieuko kardinal kondea (Paris, Frantzia, 1585eko irailaren 9a – 1642ko abenduaren 4a) elizgizona eta ministroburua izan zen.

## Bizitza

Apezpiku 1607an izendaturik, 1616an estatuko idazkari bihurtu zen. Laster botere handia bereganatu zuen Frantzian, bai eliza katolikoaren barruan, bai estatuaren egituraren barruan. Izan ere, 1622an kardinal izendatu zuten, eta Luis XIII.aren ministroburu 1624an. Kargu horretan hil arte iraun zuen, 1642an, Jules Mazarinek bere lekua hartuta.
Frantziako ministroburua zela, monarkia sendotu zuen, oposizio taldeen aurka eginda. Nobleziaren boterea apaldu nahian, Frantzia zentralizatu zuen. Kanpo harremanetan, Habsburgotarren botereari kontrapisua jartzeko helburua zeukan, Espainiako eta Germaniako Erromatar Inperio Santuko tronuak bere izanik, Frantzia inguratzen baitzuten. Horretarako, katolikoa izanda ere, protestanteen alde egin zuen Hogeita Hamar Urteko Gerran.
Richelieu arteak babesteagatik ere nabarmendu zen, baita Frantses Akademia sortzeagatik ere.

## Ikus, gainera

* Jean-Baptiste Colbert (1619-1683)
* Frantses nazionalismo
* Galikanismo

## Kanpo estekak

* Datuak: Q26702
* Multimedia: Armand Jean du Plessis, Cardinal Richelieu / Q26702
# Richecourt (Meuse)

Richecourt Frantziako udalerria da, Meuse departamenduan dagoena, Ekialde Handia eskualdean. 2013an 61 biztanle zituen.

## Demografia
### Biztanleria

2007an Richecourt udalerrian erroldatutako biztanleak 61 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 22 etxebizitza zeuden, 20 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 21 etxeak ziren eta 1apartamentu bat zen. 20 etxebizitza nagusietatik 18 bere jabearen bizilekua ziren eta 2 alokairuan okupaturik zeuden; 1ek bi gela zituen, 1ek hiru zituen, 5 etxek lau zituzten eta 14 etxek bost zituzten. 15 etxek euren parking plaza propioa zuten azpian. 13 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Richecourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 4 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 12 | 25-29 | 0 |
| 0 | 20-24 | 4 |
| 4 | 15-19 | 0 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 30 ziren, horien artean 27 aktiboak ziren eta 3 inaktiboak ziren. 27 pertsona aktiboetatik 24 lanean zeuden (17 gizon eta 7 emakume) eta 3 langabezian zeuden (1 gizon eta 2 emakume). 3 pertsona inaktiboetatik 1 erretiraturik zegoen eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 informazio eta komunikazio enpresa zen.
2000. urtean Richecourt udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1157857
* Multimedia: Richecourt (Meuse) / Q1157857
# Richelieu–Drouot (Parisko metroa)

Richelieu–Drouot Parisko metroaren geltokia da, Paris udalerriko 2. barrutian eta 9. barrutian dagoena.

## Ikus, gainera

* Parisko metroa
* Parisko metroaren geltokiak
* 8. linea (Parisko metroa)
* 9. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1412692
* Multimedia: Richelieu - Drouot (Paris Metro) / Q1412692
# Richelsdorfita

Richelsdorfita mineral bat da.

## Ezaugarriak

Richelsdorfita elementu kimiko mineralaren formula kimikoa hau da: ${\ce {Ca2Cu5Sb(AsO4)4(OH)6Cl * 6H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Richelsdorfite: Mineral information, data and localities.» www.mindat.org (Noiz kontsultatua: 12-05-2019).
# Richelieu

Richelieu izan liteke:

## Frantziako politikariak

* Armand-Jean du Plessis (1585-1642), "Richelieu kardinala" izenaz ezaguna, Luis XIII.a Frantziakoaren lehen ministroa.
* Louis François Armand du Plessis, Richelieuko dukea (1696-1788), mariskala.
* Emmanuel-Armand de Vignerot du Plessis de Richelieu, Aiguilongo dukea (1720-1782), politikaria.
* Armand Emmanuel Sophie Septemanie du Plessis, Richelieuko dukea (1766-1822), politikaria.

## Lekuak

* Richelieu (Frantzia), Indre-eta-Loira departamenduko udalerria
* Richelieu (Quebec), Quebec estatuko udalerria
* Saint-Jean-sur-Richelieu, Quebec estatuko udalerria
* Richelieu ibaia, Quebeceko ibaia.
# Richellita

Richellita fosfato motako minerala da.

## Ezaugarriak

Richellita fosfato mineralaren formula kimikoa hau da: ${\ce {CaFe^{3+}2(PO4)2(OH,F)2}}$. amorphous*]]ren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Richellite: Mineral information, data and localities.» www.mindat.org (Noiz kontsultatua: 12-05-2019).
# Sacco e Vanzetti (1971ko filma)

Sacco e Vanzetti Giuliano Montaldok 1971an zuzendu eta idatzitzako dokudrama bat da. Nicola Sacco eta Bartolomeo Vanzettik 1920ko hamarkadan jasandako epaiketan oinarritutako filmea da. Sacco eta Vanzetti Italiar jatorriko bi anarkista ziren, heriotza zigorra jaso zutenak 1920ko hamarkadan. Filmaren soinu banda Ennio Morriconek sortu zuen eta Joan Baezek abestu. Filma koloretan ekoiztua dago, nahiz eta hasiera eta amaiera txuri beltzean egin ziren. Garaiko hainbat txuri-beltzezko irudi ere filmaren parte dira.

## Kanpo estekak

* Datuak: Q429144
* Multimedia: Sacco e Vanzetti (1971 film) / Q429144
# Saccocera

Saccocera Brachodidae familiako tximeleta genero bat da. Bere espezie tipoa Miscera orpheus da.

## Espezieak

| Espeziea | Egoera |
| Saccocera miangkabau | daturik gabe |
| Saccocera orpheus | daturik gabe |
| Saccocera panaras | daturik gabe |
| Saccocera sauteri | daturik gabe |

## Kanpo estekak

* Datuak: Q16941289
* Espezieak: Saccocera
# Saccoderma

Saccoderma arrain genero bat da. Characidae familiaren barruan sailkatzen dira.

## Espezieak

| # | Espeziea | Egoera |
| style='text-align:right' | Saccoderma falcata | daturik gabe |
| style='text-align:right' | Saccoderma hastata | daturik gabe |
| style='text-align:right' | Saccoderma melanostigma | daturik gabe |
| style='text-align:right' | Saccoderma robusta | daturik gabe |
# Sacaton Flats Village (Arizona)

Sacaton Flats Village Ameriketako Estatu Batuetako erroldak esleitutako leku bat da. Maricopa konderrian dago, Arizona estatuan. 576 biztanle ditu, 16,150048 kilometro koadroko azaleran banatuta.

## Ikus, gainera

* Maricopa konderria

## Kanpo estekak

* Datuak: Q6645016